|  |  |
| --- | --- |
| **V1. NAPIREND** | **Ügyiratszám:** BSZ/ 879- /2021. |

**ELŐTERJESZTÉS**

a Képviselő-testület **2021. október 8-i** nyilvános ülésére

|  |  |
| --- | --- |
| **Tárgy:** | **Beszerzési eljárás indítása szociális célú tüzelőanyag vásárláshoz** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyzőDresselné Steiner Ibolya szociális ügyintéző |

**TISZTELT KÉPVISELŐ-TESTÜLET!**

A Belügyminisztérium mint támogató a Magyarország 2021. évi központi költségvetéséről szóló 2020.

évi XC. törvény (a továbbiakban: Kvtv.) 3. mellékletének II. 2.2.1. pontjában szabályozott települési

önkormányzatok szociális célú tüzelőanyag vásárlásához kapcsolódó támogatásáról szóló támogatói okiratában foglaltak alapján az önkormányzatot, mint kedvezményezettet **685.800,- Ft** vissza nem térítendő támogatásban részesítette.

Az önkormányzat hatályos beszerzési szabályzatának 12. pontja értelmében pályázati támogatásból megvalósuló projektek esetén az ajánlattételre felkért gazdasági szereplőket és a beszerzési eljárás bírálati szempontját a képviselő-testület határozza meg, illetve az eredeti ajánlat postán történő benyújtását elő kell írni.

Az ajánlatkérés tervezetét mellékelem. A tűzifa minél hamarabb történő megrendelése érdekében kérem a testületet, hogy hatalmazzon fel a beszerzési eljárás teljes lefolytatására, a döntés meghozatalára és a szerződés megkötésére.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzatának Képviselő-testülete a beszerzési szabályzat 12. pontja alapján a szociális célú tüzelőanyag vásárláshoz tárgyában lefolytatandó beszerzési eljárásban az alábbi gazdasági szereplőket kéri fel ajánlattételre:* BAKONYERDŐ Zrt. - info@bakonyerdo.hu
* Hidegkúti Ebt. - drhenger@invitel.hu
* VERGA Veszprémi Erdőgazdaság Zrt. - info@verga.hu

A beszerzési eljárás bírálati szempontja a legalacsonyabb árat tartalmazó ajánlat.Felhatalmazza a polgármestert az eljárás lefolytatására, a bontási, értékelési feladatok ellátására, a döntés meghozatalára, a szerződés megkötésére és az egyéb szükséges intézkedések megtételére.**Határidő:** azonnal**Felelős:** polgármester |

Balatonszepezd, 2021. október 8.

|  |  |
| --- | --- |
|  | **Bíró Imre**polgármester |

***TERVEZET***

|  |  |
| --- | --- |
| **Ajánlatkérő neve, címe** | **Tárgy:** Ajánlatkérés szociális célú tüzelőanyag vásárláshoz |

Tisztelt Címzett!

Balatonszepezd Község Önkormányzata beszerzési szabályzata alapján beszerzési eljárást folytat le. A beszerzés **támogatásból**/önerőből kerül finanszírozásra.

1./ Az ajánlatkérés tárgya, mennyisége, főbb feladatok:

***36 erdei köbméter*** *keménylombos szociális célú tűzifa vásárlása.*

2./ A teljesítés helye, határideje: *A vállalkozás telephelye;* ***2021. november 30.***

3./ Az ellenszolgáltatás teljesítésének feltételei: *A megrendelt mennyiségű tűzifa tulajdonba és birtokba adása.*

4./ Az ajánlatok értékelési szempontja: ajánlatkérő legjobb ajánlatnak **a legalacsonyabb árat tartalmazó ajánlatot** / a legjobb ár-érték arányú ajánlatot tekinti.

5./ Az alkalmassági követelmények, az alkalmasság megítéléséhez szükséges adatok és a megkövetelt igazolási mód: *Nem követelmény*

6./ Ajánlattételi határidő: ***2021. október 31.***

7./ Az ajánlatok benyújtásának módja, címe: *Az ajánlatokat két eredeti példányban cégszerűen aláírva személyesen vagy postán kérjük benyújtani az ajánlattételi határidő lejártáig a Zánkai Közös Önkormányzati Hivatal 8251 Zánka, Iskola utca 11. szám alatti címére, a polgármesternek címezve. E-mailen érkezett árajánlatok is érvényesek azzal a kikötéssel, hogy Ajánlattevő postai úton is megküldi az árajánlatát. A benyújtási határidő után érkezett ajánlatokat Ajánlatkérő a bírálat során érdemi vizsgálat nélkül kizárja. A borítékon kérjük feltüntetni az* ***„AJÁNLAT SZOCIÁLIS CÉLÚ TÜZELŐANYAG VÁSÁRLÁSÁRA - BALATONSZEPEZD”*** *feliratot.*

8./ Az ajánlat részeként következő iratokat / nyilatkozatokat kell benyújtani:

* + *ajánlattevő az ajánlatkérésben szereplő feltételeket megismerte és elfogadja*
	+ *az ajánlatkérésben szereplő feladatok ellátására a megfelelő szakértelemmel rendelkezik, a szükséges kapacitások a rendelkezésére állnak.*
	+ *a cég nem áll csőd, felszámolás vagy végelszámolás alatt*
	+ *Ajánlattevőnek az Ajánlatkérővel szemben nyilvántartott helyi adó tartozása nincs.*

9./ Az ajánlattétel nyelve magyar, és ezen kívül más nyelven nem nyújtható be az ajánlat.

10./ Az ajánlati kötöttség minimális időtartama: a *bontás napjától számított 15 nap*

11./ Az ajánlatkérés postai úton kerül kiküldésre a mai napon, az ajánlattételhez a szükséges mellékletek egyidejű megküldésével.

Az ajánlatnak az árat „nettó + áfa”, és „összesen” bontásban kell tartalmaznia.

Balatonszepezd, 2021. hó nap

|  |  |
| --- | --- |
|  | **Bíró Imre**polgármester |